ดีแทคเผยปี 52 กำไรวูบ 28%
DTAC งวดปี 52 กำไร&nbsp; 6,627.77 ล้านบาทวูบ 28% ขณะที่งวดไตรมาส 4 ฟื้นชัดเจนจากไตรมาสก่อนหน้า
8 ก.พ. 2553

DTAC งวดปี 52 กำไร  6,627.77 ล้านบาทวูบ 28% ขณะที่งวดไตรมาส 4 ฟื้นชัดเจนจากไตรมาสก่อนหน้า
นายปรีย์มน ปิ่นสกุล ผู้ช่วยรองประธานเจ้าหน้าที่บริหารกลุ่มการเงินและบัญชี บริษัท โทเทิ่ล แอ็คเซ็ส คอมมูนิเคชั่น(DTAC) เปิดเผยว่า ผลดำเนินงานของบริษัทในงวดปี 2552 มีกำไรสุทธิ 6,627.77 ล้านบาท มีกำไรต่อหุ้น 2.80 บาทลดลง 28.96% จากงวดเดียวกันของปีก่อนที่มีกำไรสุทธิ 9,329.10 ล้านบาท มีกำไรต่อหุ้น 3.94 บาท
สำหรับงวดไตรมาส 4 ปี 2552 มีกำไรสุทธิ 2,150.34 ล้านบาท เพิ่มขึ้น 32.04 % จากไตรมาส 3 ที่มีกำไรสุทธิ 1,628.53 ล้านบาท  ซึ่งกำไรงวดไตรมาส 4 ดีกว่าที่นักวิเคราะห์คาดการไว้ เช่นดีบีเอสวิคเคอร์คาดไว้ที่ 1,833 ล้านบาท
"งวดปี DTAC มีรายได้รวม 6.56 หมื่นล้านบาทลดลงจากปีก่อนหน้า ที่มีรายได้ 6.76 หมื่นล้านบาท ขณะที่ยอดหนี้คงค้างสุทธิ 2,674.24 ล้านบาท ลดลงจากปีก่อนที่มีหนี้คงค้าง 2,709.39 ล้านบาท" นายปรีย์มน กล่าว
ดีบีเอสวิคเคอร์ มองว่า DTAC อาจจะมีการประกาศปรับเพิ่มอัตราการจ่ายเงินปันผล งวดปี 2552 เพิ่มเป็น 50% จากเดิม 30%ของกำไรสุทธิ และจะเพิ่มเป็น 70 %ในปีนี้ตาม ( ข้อกำหนด (covenant) ของหนี้เงินกู้ในปัจจุบัน